Diari Oficial de la Generalitat Valenciana


Sumari del DOGV 6768, del 07-05-2012 (2012/3906)

Notificació de la sentència dictada en el juí ordinari número 1315/2010.
------------------------------------------------------------------------

### Dades del document

Número de DOGV
:   6768

Data del DOGV
:   07-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3906


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el juí ordinari número 1315/2010. [2012/3906]  
Assumpte civil 001315/2010  
Part demandant: Banco de Santander, SA.  
Part demandada: Ainhoa Melgar Botrán.  
Sobre: ordinaris.  
Secretària titular: María Engracia Román Ivorra.  
En el juí referenciat s'ha dictat la sentència l'encapçalament i la dispositiva de la qual són, literalment, com seguix:  
«Sentència número 67/2012  
Benidorm, 21 de febrer de 2012  
Ángeles Pérez Botella, jutgessa substituta del Jutjat de Primera Instància número 2 de Benidorm i el seu partit, he vist el juí ordinari 1315/2010, entaulat pel Banco Santander, assistit pel lletrat Alejandro Cánovas Ciller i representat per la procuradora Matilde Galiana Sanchis contra Ainhoa Melgar Botrán, en rebel·lia i sense assistència lletrada ni representació processal, és procedent dictar esta sentència sobre la base dels següents:  
Dispositiva  
Estime íntegrament la demanda interposada per l'actora, declare resolt el contracte de lísing subscrit per l'actora i Ainhoa Melgar Botrán i condemne esta a ajustar-se a esta declaració i a tornar el vehicle objecte de contracte, i van a càrrec seu tots els gastos que tinguen per causa l'entrega. Així mateix, he de condemnar i condemne Ainhoa Melgar Botrán a pagar al Banco Santander, SA la quantitat de nou mil sis-cents setanta-dos euros amb vint-i-tres cèntims (9.672,23 euros) més els interessos legals des del dia de la interposició de la demanda i fins al pagament complet, i la condemne igualment al pagament de les costes processals.  
Cal notificar a les parts esta resolució, amb l'advertiment que no és ferma i que es pot interposar contra la resolució un recurs d'apel·lació, davant d'este Jutjat, en el termini de 20 dies.  
De conformitat amb la disposició addicional quinzena de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un dipòsit de 50 euros, que es tornarà només en el cas que el recurs siga estimat.  
  
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJJ 5776 AF EEEE A) i amb la indicació, en el camp "Concepte", del codi "02 civil-apel·lació" i la data de la resolució recorreguda amb el format dd/mm/aaaa.  
En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20 dígits) s'ha d'indicar en el camp "Concepte" el número de compte, el codi i la data amb la forma exposada en el paràgraf anterior. En cap cas s'admetrà una consignació per un import diferent de l'indicat. Si cal realitzar altres pagaments en el mateix compte, haurà de verificar un ingrés per cada concepte, fins i tot si obeïxen a altres recursos de la mateixa classe o de distinta.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Lliureu testimoniança d'esta sentència, que s'unirà a les presents actuacions, i l'original quedarà en el llibre de sentències d'este Jutjat.  
  
Esta és la meua sentència que pronuncie, mane i firme.»  
Publicació. La sentència anterior ha sigut llegida i publicada per la jutgessa que la va dictar en el dia de la seua data i en audiència pública. En done fe.  
I perquè servisca de notificació a la demandada, Ainhoa Melgar Botrán, que es troba en parador desconegut, expedisc este edicte.  
  
Benidorm, 13 de març de 2012.- La secretària judicial: María Engracia Román Ivorra.